ફરી એકવાર સુપ્રીમ કોર્ટે બે વ્યસ્કો વચ્ચે સહમતિથી સમલૈંગિક સંબંધને ગુનો ગણાવ્યો છે . કોર્ટ દ્વારા બુધવારે સંભળાવવામાં આવેલા નિર્ણયથી સમલૈંગિક , ઉભયલિંગી અને કિન્નર સમુદાયને મોટો ઝટકો લાગ્યો છે . સિંઘવી અને જજ એસ . જે . મુખોપાધ્યાયની પીઠે કહ્યું હતું કે આઇપીસી કલમ 377ને બદલવા માટે કોઇ સંવૈધાનિક જોગવાઇ નથી . કલમ 377 હેઠળ બે વ્યસ્કો વચ્ચે સમલૈંગિક સંબંધને ગુનો માનવામાં આવ્યો છે . ત્યારબાદ તો સામાન્યથી માંડીને ખાસ વચ્ચે આ ચૂકાદાનો વિરોધ વ્યક્ત કર્યો , રાજકીય વર્તુળોમાં આ અંગે વિરોધ શરૂ થઇ ગયો . ત્યારબાદ સુપ્રીમ કોર્ટે મહાધિવક્તાને કહ્યું કે જો સરકાર ઇચ્છે તો કાયદામાં સુધારો કરાવી શકે છે . સમલૈગિંકોને લઇને હંમેશા ચર્ચા થતી અહી છે પરંતુ ગત કેટલાક વર્ષોમાં આ વિષય પર ખુલીને વાત થવા લાગી . જેમાં આપણી હિન્દી ફિલ્મોનો મોટો હાથ છે . ગત થોડા વર્ષોમાં સમલૈંગિક યૌન સંબંધોને લઇને કેટલીક ફિલ્મો બનાવવામાં આવી જેમાં અડધાથી વધુ ફિલ્મોમાં ' ગે ' ને એક હાસ્યના રૂપમાં રજૂ કરવામાં આવ્યા . પરંતુ ફિલ્મોના માધ્યમથી ' ગે ' અને ' સમલૈંગિક સંબંધો ' એ ઘણી ખ્યાતિ મેળવી છે . આ ટોપીક પર બનનાર ફિલ્મો ચાલે ન ચાલે પણ ઇનામ મેળવે છે .